b"\n_START_ARTICLE_\nEsposa de Putifar\n_START_SECTION_\nArt\n_START_PARAGRAPH_\nL'esposa de Putifar, malgrat no ser molt important a la B\xc3\xadblia, va tenir una pres\xc3\xa8ncia relativament destacada a l'art. Hi ha antecedents a l'art medieval, per\xc3\xb2 \xc3\xa9s des del Renaixement quan ha guanyat protagonisme. Els temes tractats al voltant d'aquesta iconografia s\xc3\xb3n la castedat de Josep, el tr\xc3\xa0gic premi a la seva lleialtat o, simplement, mostrar una escena amorosa amb la figura de l'esposa m\xc3\xa9s o menys expl\xc3\xadcita depenent del context art\xc3\xadstic i social. Apareix en alguns quadres o frescos de pintors com Rafael, Tintoretto, Guercino o Rembrandt."